‏יום רביעי 15 נובמבר 2017

**שם האגודה:** כפר ברוך מושב עובדים להתיישבות שיתופית בע"מ

**תאריך הישיבה:** 14.112017

**מספר חברי ועד ההנהלה:** 7

**שמות המשתתפות בישיבה**: חברי וועד: יובל גולדשטיין, מיכל נדלר, אבי שדה, יגאל לוין, משה סולומון, שי חיימי.

חסר: יעקב פלד

חברי וועדת ביקורת: חנה לייטמן, אסי מאיר, אולמר אלישע

מזכירת האגודה: לימור קוזקרו

**סדר היום של הישיבה:**

1. תשלום בגין החזר מס שבח לעו"ד שטילמן.
2. חובות מים.
3. חלוקת כספים בקיזוז חובות (מים + ממ"י).
4. בריכת שחיה – עונה 2017.
5. הגדלת יחידות הדיור מ 2.5 ל 3.5 לנחלה.
6. תשלום נוסף לברית פיקוח בעבור הגשת דו"ח 2015.
7. תשלום פיתוח עבור מגרשים מעוכבים בהרחבה החדשה**.**
8. ניהול הרחבה – איש תאום

**סעיף מס'** **1: תשלום בגין מס שבח לעו"ד שטילמן**

החלטה:

לאחר בדיקת המסמכים הובהר שהטיפול של שטילמן היה דרך בית משפט, ולא רק ערר מול רשות המיסים, ולכן החלטה לשלם לו 30% +מע"מ עמלה כפי שנהוג בענף

(נבדק מול עו"ד שמתמחה בעבודה מול רשויות המיסים) וע"פ בקשתו במכתב האחרון ששלח.

 **סעיף מס' 2**: **חובות מים**

החלטה:

הוצגה בישיבה רשימת כל החייבים (מצ"ב) נכון ליום 14.11.2017

בשלב ראשון בנוסף למכתבים עם מצב החשבון שנשלחו בדואר, יערכו שיחות טלפוניות ע"י המשרד לבקשת תשלום החוב, במידה ובעלי החוב לא יגיעו לשלם תוך שבוע ממועד השיחה, הנושא יועבר לטיפול משפטי – ייצא מכתב אישי לכל חייב מעו"ד שטילמן.

**סעיף מס' 3:** **חלוקת כספים בקיזוז חובות (מים + ממ"י)**

 החלטה:

הוחלט לחלק 2,000 ₪ לכל חבר על בסיס החזר על השקעה בבריכת השחיה, בנוסף יחולקו 3,000 ₪ לחברים כמו כל שנה על אי שימוש באדמות, מסכומים אלו יקוזזו חובות המים, ותשלום לממ"י ככל שנה.

מכתב מפורט יגיע לכל אחד בתיבת הדואר.

**סעיף מס' 4:** **בריכת שחיה – עונה 2017**

החלטה:

הוצגו נתונים כספיים – (מצ"ב)

שנה הבאה יש לשים דגש על מנויים נוספים/ העלאת מחיר בכדי להצליח לשמור על איזון הכנסות מול השקעות.

**סעיף מס' 5:** **הגדלת יחידות הדיור מ 2.5 ל 3.5 לנחלה.**

החלטה:

על מנת לאשר הגדלה של מספר יחידות דיור לנחלה, יש צורך בהגשת תב"ע, אדריכל + יועצים, יש קבל הצעות מחיר ולהציגם בישיבה הבאה.

**סעיף מס' 6:** **תשלום נוסף לברית פיקוח בעבור הגשת דו"ח 2015.**

החלטה:

ברית פיקוח הגישו בקשה לתשלום נוסף עבור ביקורת לדו"ח 2015, מיכל נדלר ולימור ידברו עם יהודית מברית פיקוח להבין מה נעשה יותר משנים קודמות ויציגו לוועד הנהלה.

**סעיף מס' 7:** **תשלום פיתוח עבור מגרשים מעוכבים בהרחבה החדשה.**

החלטה:

אגודה ביקשה להתייעץ עם דובי בעניין תשלום של דמי הפיתוח עבור מגרשים מעוכבים, האם הדרישה לתשלום מלא כמו שאר המגרשים או ניתן לעכב ולשלם תשלום חלקי עד לשיחרור המגרשים בטאבו, תתואם פגישה בנושא בהקדם.

**סעיף מס' 8: ניהול הרחבה – איש תאום**

החלטה:

לאור הפרסום לחיפוש עבור איש תאום להרחבה פנו שני אנשים, וועד הנהלה החליט להשהות את החלטה בנושא ולהתייעץ עם דובי מהנדס המועצה, להבין יותר מה נדרש מתפקיד כזה, אם בכלל.

**סעיף 9: ניהול כספי ההרחבה**

החלטה

כספי הרחבה מופקדים אצל עו"ד גד שטילמן, מנוהלים ע"י מנהל הפרויקט – צביקה רום, בפיקוח של ליאת מלכה מהמועצה, כל הוצאת כספים כרוכה בחתימות של מורשי חתימה מהאגודה, מהנדס המועצה, וגד שטילמן.